Diskussion:Danske købstæder

message: Frederiksberg var ikke købstad, men havde købstadslignende rettigheder.--Thomas Thorsen 26. sep 2006 kl. 20:30 (CEST)
replies: text: OK har fjernet den igen. --Broadbeer 26. sep 2006 kl. 21:43 (CEST)
Hørsholm var heller ikke købstad.--Thomas Thorsen 26. sep 2006 kl. 20:35 (CEST) Hørsholm fik ganske vist privilegier i 1739, men blev aldrig anerkendt som en rigtig købstad. Hørsholm blev da også oprettet som en sognekommune da kommunalvæsenet blev indført i 1842.--Thomas Thorsen 26. sep 2006 kl. 20:45 (CEST)

text: Bare fordi den aldrig blev anerkendt som købstad er den vel købstad så længe rettighederne ikke bliver taget tilbage ligesom f.eks. Slangerup. --Broadbeer 26. sep 2006 kl. 21:43 (CEST)
replies: text: :I mange love, fx valglove, nævntes købstæder eksplicit, fx som "Holbæk Købstad". Hørsholm nævnes da ikke som en købstad. Hvis Hørsholm nogensinde har været købstad, må det have været gået i glemmebogen ret hurtigt, senest ved slottets brand. I 1842 oprettes Hørsholm som helt almindelig sognekommune. Hvis den havde været købstad, ville den være blevet købstadskommune. Ellers vil det være den eneste købstad der aldrig har været en købstadskommune (bortset fra Allinge og Sandvig Købstæder, der tilsammen udgjorde en kommune). Har du en autoritativ liste (fx fra en lov eller et ministerium eller fra Statistisk Departement) over købstæder hvor Hørsholm er medtaget?--Thomas Thorsen 26. sep 2006 kl. 22:08 (CEST)

text: Fra http://www.horsholm.dk/OmKommunen/Horsholmshistorie/Horsholms+historie.htm
 "...Sådan begynder Hørsholms “bybrev” af 27. november 1739 - det dokument, der gjorde Hirschholm eller Hørsholm by til en købstad. ..."
replies: text: : Det er ikke en særlig autoritativ kilde idet brevet naturligvis eksisterer, men dog ikke fik nogen reel effekt. Købstæder blev opremset i love og statistiske fortegnelser separat fra sognene. Sådanne kilder er autoritative. Jeg har set hundredevis af den slags lister, men Hørsholm er ikke på en eneste. Brevet fra 1739 betyder ikke at byen rent faktisk blev købstad. Diverse rettigheder blev fra tid til anden givet af kongen med de bedste intentioner for aldrig at blive realiseret eller for hurtigt at blive indhentet af virkeligheden. I Trap Danmark 1920 står der om Hørsholm: "men disse Privil. har ofte været Genst. for Strid og Fortolkninger, og den opnaaede aldrig at blive anerkendt som virkelig Købstad, skønt der ofte, lige til den sidste Tid, har været Tale om det". Dvs. byen blev aldrig rigtig en købstad, selv om der af og til var tale om at ophøje den til købstad, og byen optræder aldrig på officielle lister over købstæder, hverken i love eller statistiske fortegnelser. Byen med omgivelser havde i øvrigt birkeret (Hørsholm Birk) og ikke købstadsret hvilket er endnu et tegn på at den ikke var købstad. Heller ikke i Trap Danmark er byen opført under købstæder. Hørsholms købstadsrettigheder, hvis de har været der, blev ganske vist ikke formelt ophævet, men de løb ud i sandet før de blev realiseret.--Thomas Thorsen 26. sep 2006 kl. 22:40 (CEST)

text: Jeg må hellere overgive mig når du nu ar så mange "beviser" i mod mig. Grunden til jeg tilføjede den var at den i "144 købsteder og andre gamle byer"  står opført som en købstad, men hvor der dog står "Den lille by omkring slottet fik i 1739 købstadsrettigheder, men blev dog aldrig den købstad, den var tænkt som." Så jeg fjerner indtil videre kategorien og byen fra listen. --Broadbeer 26. sep 2006 kl. 23:25 (CEST)

message: Eftersom at amter nu er erstattet med regioner i Danmark, burde man så ikke også fordele byerne på denne side i regioner istedet?
Mostar 18. jun 2007, 20:05 (CEST)
replies: text: Nu bruger denne artikel jo ikke de amter, der eksisterede frem til regionerne, men de amter, der eksisterede frem til 1970, dvs. samme opdeling som standardværker som bl.a. Trap Danmark og som vi også bruger flere andre steder på Wikipedia. For købstæder giver det endda mere mening end i så mange andre tilfælde, da den sidste praktiske betydning af at være købstad forsvandt i netop 1970. --Heelgrasper 18. jun 2007, 20:12 (CEST)
thread_title:  Amter 

message: Det hed ikke Præstø Amt, men Storstrøms Amt. Jeg har rettet fejlen - Niclasen 22. feb 2008, 17:02 (CET)
replies: text: Undskyld, jeg har lige tjekket. Det HED Storstrøms Amt før regionerne blev stiftet, men de her amter er MEGET gamle. Nogle burde måske ligge dem sammen, enten til de "nye" amter eller til regionerne
replies: text: :Købstædernes betydning ophørte ved kommunalreformen i 1970, derfor er de listet efter amterne som de så ud mellem 1793-1970. Læs evt. Amt for lidt mere info. :) --Broadbeer, Thomas 23. feb 2008, 18:41 (CET)
thread_title:  Præstø Amt